Εταιρεία Ευβοϊκών Σπουδών

Η **Εταιρεία Ευβοϊκών Σπουδών** είναι μία ελληνική πνευματική εταιρεία - σωματείο - που ιδρύθηκε από Ευβοείς στην Αθήνα το 1935.

Σκοπός της εταιρείας αυτής είναι γενικά η έρευνα και μελέτη κάθε ζητήματος αρχαιολογικού, ιστορικού, λαογραφικού, οικονομικού και πολιτιστικού που αφορά την Εύβοια καθώς και τις σχέσεις αυτής με τα γύρω νησιά και περιοχές της Στερεάς Ελλάδας με στόχο την αναβάθμιση αυτών.
Πρώτος πρόεδρος της Εταιρείας ανέλαβε ο καθηγητής στο Πανεπιστήμιο Αθηνών Νικόλαος Πετσάλης με μέλη ανθρώπους της επιστήμης και των γραμμάτων. Επίσημο έντυπο της Εταιρείας είναι το ετήσιο περιοδικό "*Αρχείον Ευβοϊκών Μελετών*" που εκδίδεται σε μορφή τόμου, περιλαμβάνοντας μελέτες, ιστορικές και λαογραφικές εργασίες καθώς επίσης και παραρτήματα με ειδικότερη ύλη. Εκτός αυτών τακτικά προβαίνει σε ανοικτές δημόσιες ομιλίες, διαλέξεις, παρουσιάσεις και εκθέσεις των μελών της κυρίως στην Αίθουσα της Εταιρείας, οδός Χ. Τρικούπη Αθήνα, όπου και η έδρα της, καθώς και στην Αίθουσα της Αρχαιολογικής Εταιρείας στην Αθήνα, επί της λεωφόρου Πανεπιστημίου.

Στα επιτεύγματα της έντονης δραστηριότητας της Εταιρείας Ευβοϊκών Σπουδών συμπεριλαμβάνεται το "Πανευβοϊκό Λαογραφικό Μουσείο" που ιδρύθηκε στη Χαλκίδα το 1982. Το δε 1985 κυκλοφόρησε τον ΚΕ΄ τόμο του Αρχείου με ειδικό αφιέρωμα στον Ευβοέα καθηγητή, που κατέστη παγκοσμίου φήμης, Γ. Παπανικολάου και τον επόμενο χρόνο τον πανηγυρικό ΚΣτ΄ τόμο αφιερωμένο στα 50 χρόνια της Εταιρείας.

Σημειώνεται ότι το 1964 παρουσία του Βασιλέως Κωνσταντίνου η Εταιρεία Ευβοϊκών Σπουδών βραβεύτηκε από την Ακαδημία Αθηνών για το "*σημαντικό επιστημονικό και εθνικό έργο της*". Από τότε κατά καιρούς έχει λάβει και πλείστες άλλες διακρίσεις σε αναγνώριση του έργου της.Το 1985 ο Δήμος Χαλκιδέων την βράβευσε με το Χρυσό Μετάλλιο της Πόλης "για την εποικοδομητική της παρουσία στην πνευματική κίνηση και στον πολιτιστικό χώρο της Εύβοιας και ειδικά της πόλης μας."

Μετά τις αρχαιρεσίες του 2005, πρόεδρος της Εταιρείας είναι ο αρχαιολόγος Χαράλαμπος Φαράντος

## Εκδοτική δραστηριότητα της Εταιρείας Ευβοϊκών Σπουδών

# Γ.Ι ΦΟΥΣΑΡΑΣ: *Ευβοϊκή Βιβλιογραφία (1473-1958)*. Αθήναι, τεύχη: Α'/1955-Παράρτημα του Γ' τόμου, Β'/1956-Παράρτημα του Δ' τόμου, Γ'/1958-Παράρτημα του Ε' τόμου, σελ.610.
# ΒΑΣΙΛΕΙΟΣ Γ.ΑΤΕΣΗΣ, Μητροπολίτης πρώην Λήμνου: *Ιστορία της Εκκλησίας της Σκύρου*. Αθήναι, 1961-Παράρτημα του Ζ' τόμου, σελ. 370.
# ΓΕΩΡΓΙΟΣ Γ. ΝΤΕΓΙΑΝΝΗΣ: *Ο Νικόλαος Κριεζώτης*, Αθήναι , τόμος Α'/1967-Παράρτημα του ΙΔ', σελ. 540 (Ο τόμος Β΄/1971, σελ. 461, τυπώθηκε και πουλήθηκε από τον συγγραφέα.)
# *ΑΦΙΕΡΩΜΑ ΕΙΣ ΤΟΝ Γ.Ι ΦΟΥΣΑΡΑΝ* (1908-1965). Αθήναι, 1969-Παράρτημα του ΙΔ' τόμου, σελ 50.
# ΞΕΝΟΦΩΝ Α. ΑΝΤΩΝΙΑΔΗΣ: *Η Σκύρος στους περιηγητές και γεωγράφους (1400-1900)*. Αθήνα, 1977-Παράρτημα του ΚΑ' τόμου, 253.
# ΒΑΣΙΛΕΙΟΣ Α. ΚΥΡΚΟΣ: *Ο Μενέδημος και η Ερετρική Σχολή.* Αθήνα, 1980-Παράρτημα του ΚΓ τόμου, σελ 232.
# ΑΔΑΜΑΝΤΙΟΣ ΣΑΜΨΩΝ: *Η Νεολιθική και Πρωτελλαδική Ι στην Εύβοια*. Διδακτορική Διατριβή. Αθήνα, 1981-Παράρτημα του ΚΔ' τόμου,  σελ. 220_1 χάρτης+Εικ. 154+Πιν.13.
# ΝΙΚΟΣ ΧΡ. ΣΕΤΤΑΣ: Τ*α μεγάλα αγροτικά και δασικά προβλήματα στην* Ελλάδα και ειδικότερα στην Εύβοια. Αθήνα, 1984-Παράρτημα του ΚΕ' τόμου, σελ. 310.
# ΔΗΜ. ΧΡ. ΣΕΤΤΑΣ: *Εύβοια-Λαϊκός Πολιτισμός, τόμος Γ': Η Κύμη*. Αθήνα, 1988-Παράρτημα του ΚΧ'τόμου, σελ 235+Φωτογρ.81.
# EVANGELIA BALTA: *L’ Eubée a la fin du XVe Siècle. Économie et population. Les registres de l’année 1474*. Athènes, 1989-Παράρτημα του ΚΣΤ΄ τόμου, σελ 445+Χάρτης, ISBN 1105-1515.
# ΜΕΛΙΤΑ ΕΜΜΑΝΟΥΗΛ: *Οι τοιχογραφίες του Αγ. Δημητρίου στο Μακρυχώρι και της Κοιμήσεως της Θεοτόκου στον Οξύλιθο της Εύβοιας.* Αθήνα, 1991-Παράρτημα του ΚΗ΄τόμου, σελ 265_Σχ.13+Φωτογρ.86. ISSN 1010-3724, ISBN 960-7129-00-8.
# ΞΕΝΟΦΩΝ Α. ΑΝΤΩΝΙΑΔΗΣ: *Η Σκύρος στην Τουρκοκρατία: Κοινωνία-Διοίκηση-Δικαιοσύνη*. Αθήνα, 1997-Παράρτημα του ΛΑ' τόμου, σελ. 340. ISSN 1010-3724, ISBN 960-7129-003-2.

### Διάφορες άλλες εκδόσεις

# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Α' Έκθεση Ευβοέων Καλλιτεχνών (5-25 Απριλίου 1962)* στην Αίθουσα της Στέγης Καλών Τεχνών και Γραμμάτων. Αθήνια, 1962, σελ.25.Επιμέλια Γιώργης Βαρλάμος.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ:*Δελτίον Τύπου* (9 τεύχη 1963-1964).
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ:*Α' Φωτογραφική Έκθεση Ευβοϊκού τοπίου (8-31 Μαϊου 1964)* στην αίθουσα του Πρακτορείου Πνευματικής Συνεργασίας. Τυπώθηκε κατάλογος τετρασέλιδος: Αθήναι, 1964,δίπτυχο.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Β' Έκθεση Ευβοέων Καλλιτεχνών (2-20 Μαρτίου 1965)* στην Αίθουσα της Στέγης Καλών Τεχνών και Γραμμάτων. Τυπώθηκε κατάλογος τετρασέλιδος: Αθήναι, Αθήναι, 1965, σελ.32.Επιμέλια Νώντας Νικολής.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Γ' Έκθεση Ευβοέων Καλλιτεχνών (9-25 Νοεμβρίου 1970)* στην Αίθουσα "Κέννεντυ" της Ελληνοαμερικάνικης Ένωσης Μασσαλίας 22. Τυπώθηκε κατάλογος. Αθήναι, σελ. 24.
# ΑΛΚΗΣΤΗ ΣΟΥΛΟΓΙΑΝΝΗ: τόμων Α'-Κ': Αθήναι, 1976, σελ. 50.*Αρχείον Ευβοϊκών Μελετών-Ευρετήριο*
# ΕΠΑΜΕΙΝΩΝΔΑΣ Α. ΒΡΑΝΟΠΟΥΛΟΣ: *Η επιστροφή  των Ελγινείων*. Αθήνα, 1983, σελ 40 (και αγγλικά).
# Ε.Α.Β: *Η Χαλκίδα μέσα από τους αιώνες*. Αθήνα, 1985, τετράπτυχο (και αγγλικά).
# ΕΠΑΜ. ΒΡΑΝΟΠΟΥΛΟΣ: *Οδοιπορικό στη Μεγάλη Ελλάδα. Ελληνικές Αρχαιότητες Νότιας Ιταλίας και Σικελίας. Ελληνόφωνοι Απουλίας και Καλαβρίας. Μεσαιωνικά Μνημεία. Σύγχρονη Νότιος Ιταλία*. Αθήνα, 1989, σελ. 159.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Εύβοια-΄Εκθεση παλαιών χαρακτικών στην Ελληνοαμερικάνικη Ένωση (6-10 Φεβρουαρίου 1995)*. Επιμέλεια του Καταλόγου-Έρευνα-Κείμενα: Παναγιώτης Σ. Καμαρινός. Αθήνα, 1995, σελ. 8
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: ΠΡΑΚΤΙΚΑ *Α' Διεθνούς Συνεδρίου για τον Αλέξανδρο Παπαδιαμάντη (Σκιάθος, 20-24 Σεπτεμβρίου 1991)*. Εκδόσεις ΔΟΜΟΣ, Αθήνα, 1996, σελ 604.
# ΧΡΗΣΤΟΣ ΚΩΝ. ΜΗΤΡΟΠΕΤΡΟΣ:*Αρχείον Ευβοϊκών Μελετών -Ευρετήριο τόμων ΚΑ΄-Λ*'. Αθήνα, 1997, σελ. 43.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Καταστατικόν-Κανονισμοί Λειτουργίας Τοπικών Τμημάτων και Λαογραφικού Μουσείου Χαλκίδας.* Αθήνα, 1999, σελ. 39.
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Χαρακτικά της Εύβοιας. Συλλογή Γιάννη Κ. Καράκωστα.Αθήνα 1999* (76 λυτά χαρακτικά και βιβλίο ομότιτλο, σελ. 71, εντός χάρτινης θήκης. Επιμέλεια Έλδα Μαρμαρά. Στο βιβλίο μεταξύ άλλων δημοσιεύεται η ομιλία του Δημητρίου Γκόφα "Το Βενετοκρατούμενο Negroponte-Ιστορικό Σχεδίασμα"και " Η Μεσαιωνική Χαλκίδα και τα μνημεία της-Σχεδίασμα Αρχαιολογικής Βιβλιογραφίας" του Δημητρίου Δ. Τρανταφυλλόπουλου.)
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Η Εύβοια στην 3η Χιλιετία(Πολιτισμός-Περιβάλλον-Οικονομία). Επιστημονικό Συνέδριο 16,17,18 Νοεμβρίου 2001*. Χορηγός ΔΗΜΟΣ ΧΑΛΚΙΔΕΩΝ. Ο φάκελος που μοιράσθηκε στους συνέδρους είχε τον ίδιο τίτλο και περιλάμβανε ένα τετράπτυχο με το πρόγραμμα και ένα τεύχος με τις περιλήψεις των ανακοινώσεων εκ σελίδων 40. Επιμέλεια: Έλδα Μαρμαρά.
# ΔΗΜΟΣ ΧΑΛΚΙΔΕΩΝ-ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *Λαογραφικό Μουσείο Χαλκίδας*. Χαλκίδα, 2004 σελ 6 (τρίπτυχο).
# ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: ΠΡΑΚΤΙΚΑ Συμποσίου "ΟΝΟΜΑΤΟΛΟΓΙΚΑ ΕΥΒΟΙΑΣ" (Χαλκίδα 11-12 Οκτωβρίου 2003) στο περιοδικό ΟΝΟΜΑΤΑ 17-18 (Αθήνα 2005) σελ. 1-212.
# ΕΛΛΗΝΙΚΟ ΙΝΣΤΙΤΟΥΤΟ ΒΥΖΑΝΤΙΝΩΝ ΚΑΙ ΜΕΤΑΒΥΖΑΝΤΙΝΩΝ ΣΠΟΥΔΩΝ ΒΕΝΕΤΙΑΣ & ΕΤΑΙΡΕΙΑ ΕΥΒΟΪΚΩΝ ΣΠΟΥΔΩΝ: *ΠΡΑΚΤΙΚΑ Διεθνούς Συνεδρίου "ΒΕΝΕΤΙΑ_ΕΥΒΟΙΑ. Από τον Έγριπο στο Νεγρεπόντε"(Χαλκίδα 12-14 Νοεμβρίου 2004)*, Βενετία-Αθήνα 2006, σελ. 412+Πίνακες.

## Εταιρεία Ευβοϊκών Σπουδών Τοπικό Τμήμα Χαλκίδας

Σύμφωνα με το καταστατικό της Εταιρείας και το κανονισμό λειτουργίας τοπικών τμημάτων ιδρύονται τοπικά τμήματα. Το αρχαιότερο τοπικό τμήμα λειτουργεί στη Χαλκίδα. Ιδρύθηκε στις 8 Ιουνίου 1957, σε Γενική Συνέλευση των αντεπιστελλόντων μελών της Εταιρείας στη Χαλκίδα στην αίθουσα τελετών του Δημαρχείου. Σήμερα στεγάζεται στο χαρακτηριστικό νεοκλασικό το 'Σπίτι με τ'Αγάλματα' στη Χαλκίδα..

Το Τοπικό Τμήμα Χαλκίδας της Εταιρείας Ευβοϊκών Σπουδών από τα πρώτα μόλις χρόνια της ίδρυσης του έχει αναπτύξει έντονη πολιτιστική και επιστημονική δραστηριότητα οργανώνοντας ποικίλες εκδηλώσεις και δράσεις συμβάλλοντας έντονα στην πολιτιστική ζωή της ευρύτερης περιοχής της Χαλκίδας. Το 1957 κάνει τη πρώτη του εκδήλωση προκηρύσσοντας φωτογραφικό διαγωνισμό Ευβοϊκού τοπίου, με σκοπό την προβολή της Εύβοιας μέσω του φωτογραφικού φακού. Το 1986 οργανώνει με μεγάλη επιτυχία το Α' Επιστημονικό Διεθνές Συνέδριο με θέμα "Η πόλη της Χαλκίδας από τους Προϊστορικούς Χρόνους μέχρι σήμερα". 

Το Σεπτέμβριο του 1991 σε συνεργασία με το Κέντρο Μελέτης Αρχαίου Ελληνικού και  Ελληνιστικού Δικαίου οργανώνει συμπόσιο με θέμα "Ιστορία και Θεσμοί της Αρχαίας Εύβοιας". Το Νοέμβριο του 2005 μαζί με τη Δημόσια Κεντρική Βιβλιοθήκη Χαλκίδας, το Σύνδεσμο Φιλολόγων Ευβοίας και το Σύλλογο "Φίλοι του Γιάννη Σκαρίμπα"  συνδιοργανώνει το Α' Πανελλήνιο Συνέδριο για το Γιάννη Σκαρίμπα. Παράλληλα εκδίδει σημαντικό αριθμό βιβλίων με θέματα κυρίως ιστορικά, αρχαιολογικά, λαογραφικά. Τα τελευταία  χρόνια συνεχίζοντας την εποικοδομητική του παρουσία στην πνευματική κίνηση της Εύβοιας οργανώνει σημαντικό αριθμό εκδηλώσεων, ομιλιών και επιμορφωτικών σεμιναρίων για εκπαιδευτικούς και μαθητές. Επιπρόσθετα συμμετέχει ενεργά στις διαβουλεύσεις πολιτών και φορέων για την πόλη της Χαλκίδας  και υποστηρίζει θεματικές εκθέσεις και έρευνες που σχετίζονται με την Εύβοια.

Μετά τις αρχαιρεσίες του 2015 για 2η συνεχόμενη θητεία πρόεδρος είναι ο Αριστείδης Αράπογλου.

## Εκδοτική δραστηριότητα Εταιρείας Ευβοϊκών Σπουδών Τ.Τ. Χαλκίδας
Η Εταιρεία Ευβοϊκών Σπουδών Τοπικό Τμήμα Χαλκίδας έχει εκδώσει σημαντικό αριθμό βιβλίων με θέματα κυρίως ιστορικά, αρχαιολογικά, λαογραφικά.

# ΑΔΑΜΑΝΤΙΟΣ Α. ΣΑΜΨΩΝ: Συμβολή στην Τοπογραφία της Αρχαίας Χαλκίδος από τους προϊστορικούς χρόνους μέχρι το τέλος της ρωμαϊκής περιόδου, Χαλκίδα, 1976, Εταιρεία Ευβοϊκών Σπουδών Τ.Τ. Χαλκίδος, σελ 57+Χάρτης.
# ΑΔΑΜΑΝΤΙΟΣ Α.ΣΑΜΨΩΝ: Ευβοϊκή Κύμη Ι, Αθήνα,1981, Εταιρεία Ευβοϊκών Σπουδών Τ.Τ. Χαλκίδος, σελ. 117.
# ΑΔΑΜΑΝΤΙΟΣ Α.ΣΑΜΨΩΝ: ΜΑΝΙΚΑ Ι, μια πρωτοελλαδική πόλη στη Χαλκίδα, Αθήνα, 1985, Εταιρεία Ευβοϊκών Σπουδών Τ.Τ. Χαλκίδος, σελ 460.
# ΓΙΩΡΓΟΣ ΑΘ.ΚΑΔΙΤΗΣ: Ο Αγγελής Γωβιός και η Επανάσταση του '21 στην Εύβοια. Αθήνα, 1979, Εταιρεία Ευβοϊκών Σπουδών Τ.Τ. Χαλκίδος, σελ. 117.
# ΓΙΩΡΓΟΣ ΑΘ.ΚΑΔΙΤΗΣ:Η απελευθέρωση της Εύβοιας από τους Τούρκους και το ξανασκλάβωμα της από Έλληνες και ξένους τσιφλικάδες. Χαλκίδα, 2000. Εταιρεία Ευβοϊκών Σπουδών Τ.Τ. Χαλκίδος, σελ. 77, ISBN 960-7129-06-7.
# ΚΥΡΙΑΚΟΣ Γ.ΡΟΥΜΠΗΣ: Ο ρόλος του Οδυσσέα Ανδρούτσου στην επανάσταση του 1821 στην Εύβοια, Αθήνα, 1985, Εταιρεία Ευβοϊκών Σπουδών Τ.Τ. Χαλκίδος, σελ 154.
# Διεθνές Επιστημονικό Συνέδριο " Η πόλη της Χαλκίδας" Χαλκίδα -Χαλκίδα 24-27 Σεπτεμβρίου 1987, Πρακτικά. Αθήνα, 1989, Εταιρεία Ευβοϊκών Σπουδών Τ.Τ. Χαλκίδος, σελ. 431.
# Αρχαίο Ελληνικό Δίκαιο-Η Συμβολή της Εύβοιας, Ι.Βελισσαροπούλου- Καράκωστα, Επαμ. Βρανόπουλος, Ντόρα Κόνσολα, Πάντης Δημάκης, Αθήνα, 1993, Εταιρεία Ευβοϊκών Σπουδών Τ.Τ Χαλκίδας, σελ. 52.
# Μνήμη Τάσου Ζάππα: τέσσερις ομιλίες, Αθήνα, 1993, Εταιρεία Ευβοϊκών Σπουδών Τ.Τ. Χαλκίδος, σελ. 52.
# INGRID. R. METZGER: Στα ίχνη του Ελληνισμού στον Αλπικό χώρο. Ingrid R. Metzger, Χαλκίδα 1994, Εταιρεία Ευβοϊκών Σπουδών Τ.Τ. Χαλκίδος, ΣΕΛ.45 + Εικ.36. ISBN 960-7129-02-4.
# ΓΙΩΡΓΟΣ ΠΑΠΑΣΤΑΜΟΣ: Κάρολος Φαβιέρος και το Χρονικό της εκστρατείας του στην Εύβοια 1826, Χαλκίδα, 1998, Εταιρεία Ευβοϊκών Σπουδών Τ.Τ. Χαλκίδας, σελ.128. ISBN 960-7129-04-0.
# ΕΛΕΥΘΕΡΙΟΣ ΙΩΑΝΝΙΔΗΣ: Η Ιστορία του Δήμου Χαλκιδέων 1836-2000, Χαλκίδα, 2000, Εταιρεία Ευβοϊκών Σπουδών Τ.Τ. Χαλκίδας, σελ. 149.

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.25ος, σελ.75.

Κατηγορία:Περιφερειακή ενότητα Ευβοίας